Compañías animación a la lectura
#000000
La biblioteca de mi vida
#000005
La mio hermana ye una mofeta
#000006
Berta Piñan / il. Francesca Assirelli
#000007
Esti album de Berta Piñan acercanos, cola sensibilidá de la que solo ella ye capaz, a una nena que siente como esa hermanina que llegó a casa, quitando-y tol protagonismu a ella,”la princesa”, solo puede face-y pensar en golores fétidos y n’animales empustes. Cuando comprueba qu’el so pensamientu causa malestar nos que la quieren y a los que quier, va poder averase a la guaja d’una forma menos predispuesta a la perceguera. Y ye entós cuando se produz un pequenu milagru, cuando afaya que la nena y ella tienen daqué en común... que se reconocen, que pueden compartir secretos ¡que son hermanes! Aína metémonos nel corazón de la nena, nos sos sentimientos. Entendemos lo que siente, los sos celos, la so murnia, el su refugu. Y allegrámonos con ella cuando llogra superar esi refugu y abrazar a la so hermana pequeña.
#000009
Les ilustraciones de Francesca Assirelli son tienres, coloristes, con un predominiu de roses y malves qu’irradien una lluz especial, espresives (especialmente neses cares con coloretes) y avérennos entá mas a la tenrura del testu.
#000010
En resume, un perguapu album pa primeros llectores, especialmente p’aquellos que tienen por llegar -o ya en casa- un hermanin nuevu ante’l que posiblemente sientan lo mesmo que la nena protagonista d’esti llibru.
#000011
La mio hermana ye una mofeta ta editáu n’asturianu y en castellán y va ser editao n’alemán el próximu mes de marzu pola Editorial Ellermann, perteneciente al grupu Oetinger. Esti album vien d’algamar el Premiu Críticu de les Lletres Asturianes (2012) na categoría de lliteratura infantil y xuvenil.
#000012
El miércoles 25 de enero las 20:00 horas en el Centro Niemeyer la escritora y profesora universit...
#000019
La Tertulia Malory entrega esti sábadu a Xulio Viejo’l premiu al meyor llibru n’asturianu del añu 2021
#000022